MUNICIPIUL  BRAD - PRIMĂRIA
COMPARTIMENTUL  JURIDIC
					Nr. 96 /11853/24.06.2021     

RAPORT
la proiectul de hotărâre  privind rectificarea bugetului local al 
Municipiului Brad pe anul 2021


	Proiectul de hotărâre a fost iniţiat urmare Referatului de aprobare nr. 97/11829/24.06.2021 a Primarului Municipiului Brad în care se propune rectificarea bugetului Municipiului Brad pe anul 2021, atât la venituri cât și la cheltuieli cu suma de 152,7 mii lei.
	Rectificarea bugetară propusă spre analiză, dezbatere şi aprobare are drept temei legal prevederile art.19 alin. 2 din Legea nr. 273/2006 privind finanţele publice locale, cu modificările și completările ulterioare, conform căruia ”Pe parcursul exerciţiului bugetar, autorităţile deliberative pot aproba rectificarea bugetelor prevăzute  la alin.1, lit. a şi b, în termen de 30 de zile de la data intrării în vigoare a legii de rectificare a bugetului de stat, precum şi ca urmare a unor propuneri fundamentate ale ordonatorilor principali de credite”.
	Având în vedere faptul ca la buget se vor încasa venituri în plus față de cele prognozate în sumă de 152,7 mii lei, se impune majorarea bugetului local al Municipiului Brad pe anul 2021 atât la venituri, cât și la cheltuieli cu suma respectivă.
	Ținând cont de cele prezentate mai sus, veniturile bugetului Municipiului Brad pe anul 2021 se modifică  la următoarele capitole bugetare:
-  42.02   ”Subvenții de la bugetul de stat” …………………………....         117,25 mii lei;
  -  48.02  ”Sume primite de la UE”…………………………………........   35,50 mii lei, conform   Anexei nr. 1 care face parte integrantă din prezenta hotărâre.      
	Cheltuielile bugetului Municipiului Brad pe anul 2021 se modifică cu suma de 152,75 mii lei la  următoarele capitole bugetare :
   -  66.02 ” Sănătate”  ,........................................ 42,25 mii lei;
   - 81.02 „Combustibil și energie” ...........................................................110, 50 mii lei.
	În contextul celor de mai sus  și ținând cont de prevederile Secţiunii a II-a  din Legea nr. 15/2021  a bugetului de stat pe anul 2021, precum și ale art.1 alin. 2, art. 8,  art. 39  şi art. 58 alin.1 lit. a din  Legea nr. 273/2006 privind finanţele publice locale, cu modificările şi completările ulterioare, apreciez că proiectul de hotărâre inițiat de către domnul Primar, Florin Cazacu se încadrează în prevederile legale.

